**Dömötör Lajos**

Paks 1941. 02. 10. - Budapest 2019. 08. 07.

*(Iskolánk tanára 1987-2005 között)*

 A búcsúzás akkor is nehéz, amikor van remény a közeli viszontlátásra, de sokkal nagyobb a teher, ha tudjuk, hogy akitől búcsúzunk, azzal e világban már nem találkozunk.

Szerető családba született, életútja mint, akkoriban sokaknak a középiskola után Kohó és gépipari technikus végzettségével a munka világába vezetett, s így lett a Dunai Vasműben műszaki ellenőr 1959 -ben. Olthatatlan tudásvágya nem hagyta nyugodtan dolgozni, s egy év munkaviszony után jelentkezett az ELTE TTK karának kémia-fizika szakára. Sikeres felvételi után 1960 -tól 1965-ig e nagy múltú intézmény hallgatója lett. Kémia-fizika szakos középiskolai tanár végzettségével szülővárosába visszatérve 1965 -től labormérnökként a Paksi Konzervgyár gárdáját erősítette. 1970-ben kerül vissza újra Budapestre. Öt év alatt Tolna megyén belül több területen is kipróbálta magát, de egy dolog mindvégig meghatározó volt, mégpedig a kémia. Ha olyan munkakörbe került ahol nem lehetett elég közel a szenvedélyéhez, akkor nagyon hamar új területet keresett, hogy ismét annak élhessen. Budapesten az EBGV **(Élelmiszeripari Berendezés és Gépgyártó Vállalat)-nál csak pár hónapot töltött, és utána majd tíz évig a Pestmegyei KÖJÁL -nál mint Főmunkatárs dolgozott. Közben az elmúlt 15 év alatt a már említett olthatatlan tudásvágya miatt számos a „kémiai” tudását kiegészítő végzettségeket szerzett. Ezeket alkalmazva mielőtt megtalálta a számára legkedvesebb hivatást, majd két évig a Fővárosi László korház munkáját segítette, Szaktanácsadóként.** 1982 márciusában találta meg azt a hivatást, melyet nyugdíjba vonulásáig ugyan olyan szenvedélyének tartott, mint a „kémiát”. **36. számú Bokányi Dezső Építőipari Szakmunkásképző Iskolában Budapest XIV. kerületében, szaktanár kezdet el dolgozni, ahonnét már csak egy munkahely következett bő öt év múlva. 1987 VIII. 24.-től a 13. számú Csonka János** Szakközép- és Szakmunkásképző Iskol**a Szaktanára lett.**

Munkáját igaz, hogy az 1987/88-as tanévben kezdte el iskolánkban. Tanítványai szerették a kemény, de jó szívű, zengő hangú Tanárukat, aki valami ösztönös, Isten áldotta pedagógiai tehetséggel lopta be magát a lázadó kamaszok szívébe. Abban a korban szokatlan, a diákság „nyelvéből” átvett szavakkal mondott magyarázatai, intelmei tanítványai fülében visszacsengnek. Diákok is meleg szívvel emlékeznek rá.

A szeretet s az emberi közelség egy kis pedagógiai csodát művelt: az iskola számos osztályában.

Sajnos egy szívroham egy időre elszakította iskolánkból, mint tanárt.

Sokáig aktív nyugdíjas éveket élt, s csak nem oly rég döntötte le lábáról a betegség. Oly elszántsággal küzdött s mutatott fricskát a betegségnek, hogy azt hittük teljesen meggyógyul. Egyszer csak jött a hír, hogy ismét rosszabbul van, de továbbra is, ha tehette kint üldögélt a teraszán, és vidám volt, s mindenkihez volt egy jó szava.

Aztán egy szép reggelen tudtuk meg, hogy már fenn rajonganak érte diákjai.

Viszont látásra Lajos bácsi!

„ A viszontlátás üdv, a búcsú seb,
az új viszontlátás még édesebb,
és éveket pótol egy pillanat;
a végső válás mégis megmarad. ”

Johann Wolfgang von Goethe